झारखंड के धनबाद में छठ पर्व में अर्ध्य के दौरान तालाब में डूबने से एक व्यक्ति मौत हो गई. बताया जा रहा कि छठ पर्व के दौरान सुदामडीह थाना क्षेत्र के परघाबाद तालाब पर अर्ध्य देने के दौरान ये हादसा हुआ.हादसे में मृतक की शिनाख्त लक्ष्मी नारायण दास के रूप में हुई जो बीसीसीएल के सुदामडीह इंक्लाइंड में कार्यरत था.जानकारी के मुताबिक अर्ध्य देने से पहले लक्ष्मी नारायण दास छठ तालाब में स्नान कर रहा था. इसी दौरान वह नहाते–नहाते गायब हो गया और काफी देर होने के बाद भी जब वह पानी के अंदर से बाहर नहीं लौटा तो लोगों को शंका हुई.जिसके बाद तालाब में मौजूद अन्य लोगों ने उसे पानी में ढूंढकर तालाब से बाहर निकाला, लेकिन तब तक वह दम तोड़ चुका था. फिलहाल पुलिस मौके पर पहुंचकर छानबीन कर रही है.